กาโม่ อาชวิน ยก วัน อยู่บำรุง พ่อคือซุปเปอร์แมนของผม 
กาโม่ อาชวิน อยู่บำรุง ลูกชายของ นายวัน อยู่บำรุง โพสต์เฟซบุ๊ก หลังพ่อถูกตำรวจกองปราบคุมตัวว่า Superheroes do not exist in the real world but this guy is the superman in my world.  โดยมีความหมายคือ ซุปเปอร์ฮีโร่ไม่มีจริงบนโลกนี้ แต่ผู้ชายคนนี้คือซุปเปอร์แมนในโลกของผม ,ทั้งนี้เมื่อเวลา 10.20 น. วันที่ 24 ก.ค.61 ผู้สื่อข่าวรายงานว่า ที่กองบังคับการปราบปราม (บก.ป.) พล.ต.ต.ไมตรี ฉิมเฉิด ผบก.ป.ได้มอบหมายให้ พ.ต.อ.ธงชัย อยู่เกษ ผกก.1 บก.ป. พ.ต.ท.กำธร นิยม สว.(สอบสวน) กก.1 บก.ป. พร้อมกำลังคุมตัว นายวัน อยู่บำรุง อายุ 44 ปี ผู้ต้องหาตามหมายจับศาลอาญากรุงเทพใต้ ที่ จ.409/2561 ลงวันที่ 19 ก.ค.61 ข้อหาร่วมกันข่มขืนใจผู้อื่นให้กระทำการใด หรือไม่กระทำการใด หรือจำยอมต่อสิ่งใด โดยทำให้กลัวว่าจะเกิดอันตรายต่อชีวิต ร่างกาย โดยมีอาวุธ และร่วมกันทำร้ายร่างกายผู้อื่นเป็นเหตุให้ได้รับอันตรายแก่กายหรือจิตใจ,หลังจาก ก่อเหตุร่วมกับพวกทำร้ายร่างกาย นายภานุวัฒน์ ปุณณรัตนกุล อายุ 34 ปี ทายาทรุ่นที่ 2 ของร้านทอง แม่ทองสุก ขณะไปเที่ยวผับย่านทองหล่อ กทม. ซึ่งเหตุเกิดเมื่อเดือน เม.ย.ที่ผ่านมา เพื่อไปขออำนาจศาลอาญากรุงเทพใต้ ผัดฟ้องฝากขังเป็นครั้งแรก โดยท้ายคำร้องพนักงานสอบสวนได้คัดค้านการประกันตัว เนื่องจากเกรงว่าผู้ต้องหาจะเข้าไปยุ่งเหยิงกับพยานหลักฐานในคดี,อย่างไรก็ตาม ระหว่างที่พนักงานสอบสวน บก.ป.ควบคุมตัว นายวัน ออกจากห้องขัง มีสีหน้าเรียบเฉย โดยมีคณะผู้ติดตามที่เฝ้าคอยให้กำลังใจ จากนั้นได้คุมตัวไปขึ้นรถตู้ ซึ่งนายวัน กล่าวต่อสื่อมวลชนที่มาเฝ้ารอทำข่าวว่า ไม่ได้รู้สึกกังวลอะไร เพียงทำหน้าที่พ่อ ผมรักลูกครับ ก่อนจะก้าวขึ้นรถเดินทางไปยังศาลอาญากรุงเทพใต้.
กาโม่ อาชวิน อยู่บำรุง ลูกชายของ นายวัน อยู่บำรุง โพสต์เฟซบุ๊ก หลังพ่อถูกตำรวจกองปราบคุมตัว
กาโม่ อาชวิน,วัน อยู่บำรุง,เฉลิม อยู่บำรุง,กองปราบปราม